Държавен вестник, бр. 89, 2022 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  89
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за оказване на военна и военнo-техническа 
подкрепа на Украйна и укрепване на отбра-
нителните способности на България
Народното събрание на основание чл. 86, 
ал. 1 от Конституцията на Република Бъл­
гария и чл. 84, ал. 1 от Правилника за 
организацията и дейността на Народното 
събрание, като:
– потвърждава декларацията на Четириде­
сет и седмото Народно събрание във връзка 
с агресията на Руската федерация срещу 
Украйна; 
– категорично осъжда агресията на Рус­
ката федерация срещу Украйна, приема, че 
това е най-значителната заплаха за мира и 
сигурността в Европа; 
– потвърждава категоричната си подкрепа 
за териториалната цялост на Украйна и от­
хвърля незаконното анексиране на украински 
територии чрез т.нар. „референдуми“, като 
подчертава значението на решенията на ООН 
в тази връзка; 
– настоява, че отбранителните действия 
на Украйна срещу агресивното въоръжено 
нападение са нейно неотменимо право и в 
пълно съответствие с чл. 51 от Устава на ООН 
и следва да бъдат ефективно подкрепяни чрез 
предоставянето на адекватно въоръжение и 
оборудване;
– настоява, че отношенията на България 
със съюзниците в НАТО и партньорите в 
Европейския съюз, голяма част от които пре­
доставиха директна военна помощ и подкрепа 
на Украйна, са от изключително значение за 
българския национален интерес; 
– отчита необходимостта от спешно прекра­
тяване на зависимостта от Руската федерация 
за поддръжка на въоръжение и техника, което 
подкопава боеспособността на Българската 
армия; 
– подчертава необходимостта от укрепва­
не на сигурността на България във всички 
области чрез модернизиране и укрепване на 
способностите на въоръжените сили, чрез 
подпомагане на растежа и иновациите на 
отбранителната индустрия и увеличаване на 
научния потенциал в сферата на отбраната 
и сигурността,
Р Е Ш И :
1. Министерският съвет в срок до един 
месец да внесе в Народното събрание про­
ект на решение за предоставяне на военна и 
военно-техническа подкрепа за Украйна като 
принос към общите усилия на международ­
ната общност за подпомагане на жертвата на 
агресията съобразно българските възможности 
и гарантирайки сигурността и защитата на 
населението.
2. Министерският съвет в кратък срок да 
организира подписването на споразумения за 
предоставяне на необходимото военно оборуд­
ване, отчитайки българските възможности.
3. В срока по т. 1 Министерският съвет 
да проведе преговори с правителствата на 
съюз­ниците в НАТО и партньорите в Евро­
пейския съюз за придобиване, предоставяне 
или разполагане на заместващи способности 
или усилващ отбранителните ни способности 
капацитет, което да позволи ускореното осво­
бождаване от остарялото съветско въоръжение 
и техника.
4. Министерският съвет в рамките на об­
щите усилия на Европейския съюз да иденти­
фицира и предложи на Народното събрание 
пакет от мерки за взаимодействие и подкрепа 
на Украйна във възстановяването на иконо­
миката, инфраструктурата и енергетиката на 
страната.
5. В рамките на оказваната военна и воен­
но-техническа подкрепа за Украйна възлага 
на Министерския съвет в срок до 10 ноември 
2022 г. да предприеме всички необходими 
действия за деклариране готовността на Бъл­
гария за принос към мисията на Европейския 
съюз за подпомагане на Украйна (EUMAM).
6. Министерският съвет да подкрепи съдеб­
ния иск на Украйна срещу Русия в Европей­
ския съд за правата на човека за нарушения 
на Европейската конвенция за правата на 
човека и да встъпи в делото на Украйна срещу 
Руската федерация пред Международния съд 
на ООН. Също така да подкрепи усилията на 
международната общност за разследване на 
военните престъпления, извършени от руската 
армия на територията на Украйна. 
Решението е прието от 48-ото Народно 
събрание на 3 ноември 2022 г. и е подпечатано 
с официалния печат на Народното събрание.
За председател на Народното събрание:  
Росен Желязков
7098
РЕШЕНИЕ
за избиране на председател на Комисията 
по въпросите на децата, младежта и спорта
Народното събрание на основание чл. 84, 
ал. 1 от Конституцията на Република България 
и чл. 18 от Правилника за организацията и 
дейността на Народното събрание